b'\n_START_ARTICLE_\nTahtali\n_START_PARAGRAPH_\nTahtali (turk. Tahtal\xc4\xb1 Da\xc4\x9f\xc4\xb1)\xc2\xa0\xe2\x80\x93 2366\xc2\xa0m auk\xc5\xa1\xc4\x8dio kalnas netoli Kemero kurorto Turkijos Rivjeroje, Antalijos provincijoje._NEWLINE_Tahtali kalnas vyrauja kra\xc5\xa1tovaizd\xc5\xbeiuose aplink Kemer\xc4\x85. Tarp Antalijos ir Finik\xc4\x97s \xc4\xaflankos \xc5\xa1\xc4\xaf kaln\xc4\x85 galima matyti kaip dominuojan\xc4\x8di\xc4\x85 Bey Da\xc4\x9flar\xc4\xb1 kalnyno vir\xc5\xa1ukaln\xc4\x99. Kalnas yra netoli pakrant\xc4\x97s, d\xc4\x97l to i\xc5\xa1 tolo matosi j\xc5\xabrininkams. Tai yra auk\xc5\xa1\xc4\x8diausias Olimpo-Beidaglari-Milio gamtos parko kalnas. Nuo lapkri\xc4\x8dio iki pavasario, kartais net iki bir\xc5\xbeelio, kalnas yra dengiamas ledo ir sniego. Pavasar\xc4\xaf sniego dang\xc4\x85 da\xc5\xbenai rausva spalva nuda\xc5\xbeo v\xc4\x97jo ne\xc5\xa1amos smulkios dulk\xc4\x97s, o vasar\xc4\x85 vir\xc5\xa1ukaln\xc4\x97s per debesis da\xc5\xbenai nematyti. Augalija baigiasi ties 1900\xc2\xa0m auk\xc5\xa1\xc4\x8diu. \xc4\xae vir\xc5\xa1ukaln\xc4\x99 galima u\xc5\xbelipti i\xc5\xa1 Beycik, taip pat nuo 2007\xc2\xa0m. veikia i\xc5\xa1 Tekirovos.\n_START_SECTION_\nTahtali Antikoje\n_START_PARAGRAPH_\nAntikoje Tahtali buvo vienas i\xc5\xa1 Olimpu vadinam\xc5\xb3 kaln\xc5\xb3. Taip pat vadintas netoli buv\xc4\x99s antikinis miestas. \xc5\xa0alia kalno yra Chimera, iki \xc5\xa1iol tebedegantis po\xc5\xbeeminis duj\xc5\xb3 telkinys, kuris Antikoje deg\xc4\x97 \xc5\xbeymiai intensyviau. Tahtali pap\xc4\x97d\xc4\x97je taip pat buvo antikinis Faselio miestas.'